กองสลากฯ เปิดลงทะเบียนผู้ค้าหวยรอบใหม่ เริ่มวันนี้
กองสลากฯ พร้อมลงทะเบียนผู้ค้าหวยรอบใหม่ รับหมดทั้งรายเก่า-ใหม่ เตือนไม่ต้องแย่งลงทะเบียน มีเวลา 1 เดือน
1 ม.ค. 2565

พ.ท.หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า ในวันที่ 1 ม.ค.นี้ เป็นวันแรกที่มีการเปิดให้ลงทะเบียนสิทธิ์ ซื้อ-จอง ล่วงหน้า กับกลุ่มรายย่อย ที่ต้องการรับสลากกินแบ่งรัฐบาลไปจำหน่าย ตามมติที่ประชุมคณะกรรมการสลาก เมื่อวันที่ 23 ธ.ค. เพื่อดำเนินการตามโรดแมปในปี 2565 เพื่อแก้ไขปัญหาสลากกินแบ่งเกินราคา 80 บาททั้งนี้ รายย่อยที่จะมาลงทะเบียนต้องดำเนินการ 3 เรื่อง คือ1. การลงทะเบียน จะมีให้คลิ๊กเลือก 2 ช่องทาง สำหรับรายใหม่ในปี 2565 โดยผู้ที่ไม่เคยรับสิทธิ์มาก่อน ไม่เคยลงทะเบียน หรือ ถูกตัดสิทธิ์มาก่อนหน้านี้ ให้มาลงทะเบียนช่องทางนี้ทั้งหมด และช่องทางสำหรับรายเดิมที่ลงทะเบียนไว้ในปี 2558 ให้กลุ่มที่ได้สิทธิ์ซื้อ-จอง เดิมกว่า 1.5 แสนรายมาลงที่ช่องทางนี้ทั้งหมด2. กองสลากขอให้ไม่ต้องรีบแย่งกันลงทะเบียน เพราะมีระยะเวลา 1 เดือนเต็ม ถึงวันที่ 31 ม.ค.2565 ไม่ได้มีการจำกัดจำนวนผู้ลงทะเบียนหรือมีการจัดลำดับใครมาก่อนได้ก่อน แต่อย่างใด ดังนั้นให้ตรวจสอบข้อมูลและเอกสาร ต่างๆ ให้ถูกต้องครบถ้วนก่อนเข้าไปลงทะเบียน3. การเตรียม รูปทั้ง 4 รูปที่จะต้องใช้ในการลงทะเบียนให้พร้อม สมบูรณ์ ชัดเจน ก่อนที่จะเปิดเข้าไปลงทะเบียนนอกจากนี้ ข้อมูลสำคัญที่ใช้การการลงทะเบียน คือ หมายเลขโทรศัพท์ จะต้อง ใช้ 1 สิทธิ์ ต่อ 1 หมายเลข เป็น หมายเลขของผู้ลงทะเบียนรับสิทธิ์ไปจำหน่ายสลากตัวจริง เพราะต้องมีการยืนยันข้อมูลผ่าน OTP รวมทั้งเตรียมข้อมูลที่อยู่อาศัย ประกอบด้วย ที่อยู่ตามทะเบียนบ้าน ที่อยู่ในการจัดส่ง และที่อยู่ในพื้นที่ขายสลากพ.ท.หนุน กล่าวว่า เชื่อว่าผู้ลงทะเบียนทั้งหมดจะอยู่ในมติคณะกรรมการสลากตั้งไว้คือ 2 แสนราย โดยหลังจากปิดรับลงทะเบียนแล้ว จะคัดกรองคุณสมบัติ ตามเงื่อนไข และประกาศรายชื่อได้ ก่อนเดือน พ.ค.